ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์การแจ้ง การเก็บรักษา และการเปิดเผยข้อมูลเกี่ยวกับการใช้และเชื่อมต่อโครงข่ายโทรคมนาคมสำหรับผู้รับใบอนุญาตที่มีโครงข่ายโทรคมนาคมพ.ศ.๒๕๕๑ โดยที่ประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ ข้อ ๑๐กำหนดให้ผู้รับใบอนุญาตที่มีโครงข่ายโทรคมนาคมมีหน้าที่ต้องแจ้งรายงานสรุปข้อมูลเกี่ยวกับการใช้และเชื่อมต่อโครงข่ายโทรคมนาคมแก่คณะกรรมการทุกเดือนโดยที่คณะกรรมการอาจประกาศกำหนดรูปแบบหลักเกณฑ์ หรือวิธีการเกี่ยวกับการแจ้งและเก็บรักษาข้อมูลก็ได้อาศัยอำนาจตามความในมาตรา ๕๑ (๖) (๗)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๒๕แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการการแจ้งการเก็บรักษาและการเปิดเผยข้อมูลเกี่ยวกับการใช้และเชื่อมต่อโครงข่ายโทรคมนาคมสำหรับผู้รับใบอนุญาตที่มีโครงข่ายโทรคมนาคมไว้ดังต่อไปนี้ข้อ ๑ในประกาศนี้โครงข่ายโทรคมนาคม หมายความว่ากลุ่มของเครื่องโทรคมนาคมที่ต่อถึงกันโดยตรงหรือโดยผ่านเครื่องชุมสายหรือเครื่องอื่นใดเพื่อการโทรคมนาคมระหว่างจุดหมายปลายทางที่กำหนดด้วยระบบสาย ระบบคลื่นความถี่ระบบแม่เหล็กไฟฟ้าอื่นระบบใดระบบหนึ่งหรือหลายระบบรวมกันและให้หมายความรวมถึงอุปกรณ์ สิ่งอำนวยความสะดวกสถานที่ โปรโตคอลโปรแกรมคอมพิวเตอร์และระบบสนับสนุนการทำงานที่จำเป็นสำหรับใช้หรือดำเนินการในการเข้าถึงเพื่อใช้และการเชื่อมต่อโครงข่ายโทรคมนาคมในทางเทคนิคด้วยผู้รับใบอนุญาตที่มีโครงข่ายโทรคมนาคมหมายความรวมถึง ผู้รับใบอนุญาตที่มีโครงข่ายเป็นของตนเอง หรือผู้ประกอบกิจการโทรคมนาคมอื่นใดที่คณะกรรมการประกาศกำหนดคณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติข้อ ๒ผู้รับใบอนุญาตที่มีโครงข่ายโทรคมนาคมต้องแจ้งข้อมูลการใช้และเชื่อมต่อโครงข่ายโทรคมนาคมซึ่งประกอบด้วย(๑)รายงานข้อมูลปริมาณการใช้วงจรของโครงข่ายโทรคมนาคมของตน(๒)รายงานข้อมูลปริมาณการเรียกเข้าและเรียกออกหรือข้อมูลการใช้วงจรบนโครงข่ายโทรคมนาคมของตน(๓)รายงานข้อมูลจำนวนค่าตอบแทนการใช้และเชื่อมต่อโครงข่ายโทรคมนาคมที่ได้รับและชำระแก่ผู้รับใบอนุญาตรายอื่น(๔)จำนวนและความถี่ของปัญหาทางเทคนิคที่เกิดขึ้นในโครงข่ายโทรคมนาคมพร้อมทั้งชี้แจงสาเหตุและวิธีการแก้ปัญหา(๕)จำนวนครั้งและความถี่ของเหตุการณ์ที่ไม่สามารถให้บริการได้ตามคุณภาพการให้บริการขั้นต่ำโทรคมนาคมตามประกาศกทช. เรื่อง หลักเกณฑ์และเงื่อนไขการพิจารณามาตรฐานบริการที่ดีสำหรับการเชื่อมต่อโครงข่ายโทรคมนาคมพ.ศ. ๒๕๕๑ พร้อมทั้งชี้แจงสาเหตุและวิธีการแก้ปัญหา(๖)ข้อมูลอื่นที่คณะกรรมการเห็นสมควรตามแบบการแจ้งข้อมูลเกี่ยวกับการใช้และเชื่อมต่อโครงข่ายโทรคมนาคมท้ายหลักเกณฑ์นี้แล้วส่งให้สำนักงานข้อ ๓การแจ้งข้อมูลการใช้และเชื่อมต่อโครงข่ายโทรคมนาคมตามข้อ๒ของเดือนใดให้ผู้รับใบอนุญาตที่มีโครงข่ายโทรคมนาคมดำเนินการให้เสร็จสิ้นภายในวันที่สามสิบของเดือนถัดไปทั้งนี้ หากผู้รับใบอนุญาตประสงค์จะขอแก้ไขข้อมูลดังกล่าวให้ยื่นข้อมูลที่แก้ไขแล้วพร้อมเหตุผลการแก้ไขแก่สำนักงานภายในสี่สิบห้าวันนับจากวันที่ยื่นข้อมูลในครั้งแรกข้อ ๔การเก็บรักษาข้อมูลเกี่ยวกับการใช้และเชื่อมต่อโครงข่ายโทรคมนาคมให้ถือปฏิบัติตามประกาศคณะกรรมการกิจการโทรคมนาคมแห่งชาติเรื่อง มาตรการคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคลสิทธิในความเป็นส่วนตัว และเสรีภาพในการสื่อสารถึงกันโดยทางโทรคมนาคม พ.ศ. ๒๕๔๙ข้อ ๕ในกรณีสำนักงานจำเป็นต้องนำข้อมูลที่ได้รับมาตามข้อ๒ ทั้งหมดหรือบางส่วนไปเปิดเผยเพื่อประโยชน์ใด ๆให้นำระเบียบคณะกรรมการกิจการโทรคมนาคมแห่งชาติ ว่าด้วยมาตรฐานการเปิดเผยข้อมูลข่าวสารสารสนเทศพ.ศ. ๒๕๔๘ มาใช้บังคับโดยอนุโลมข้อ ๖การเปิดเผยข้อมูลเกี่ยวกับการใช้และเชื่อมต่อโครงข่ายโทรคมนาคมระหว่างผู้รับใบอนุญาตที่ให้ใช้หรือเชื่อมต่อโครงข่ายกับผู้รับใบอนุญาตที่ขอใช้หรือเชื่อมต่อโครงข่ายโทรคมนาคมให้ปฏิบัติตามข้อ๕๐ แห่งประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ โดยเคร่งครัดข้อ ๗[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันที่ประกาศในราชกิจจานุเบกษาเป็นต้นไปประกาศณ วันที่ ๗ สิงหาคม พ.ศ. ๒๕๕๑พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑. คำแนะนำการกรอกข้อมูลในแบบแจ้งข้อมูลการเชื่อมต่อโครงข่ายโทรคมนาคม๒. แบบแจ้งข้อมูลการเชื่อมต่อโครงข่ายโทรคมนาคม๓. คำแนะนำการกรอกข้อมูลในแบบแจ้งข้อมูลการใช้โครงข่ายโทรคมนาคม๔. แบบแจ้งข้อมูลการใช้โครงข่ายโทรคมนาคม(ดูข้อมูลจากภาพกฎหมาย)วัชศักดิ์/ผู้จัดทำ๓ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๐ ง/หน้า ๘๔/๒๖ พฤศจิกายน ๒๕๕๑